Gastrulė

Gastrulė – dvisluoksnis darinys, kuris susidaro iš blastulės.
400px|thumb|right|1. Blastulė, 2. Gastrulė, oranžinė – ektoderma, raudona – endoderma.

Gastruliacija – procesas, kurio metu blastulė virsta gastrule. T.y., viengubasienio rutuliuko virtimas dvigubasieniu. Išorinis sluoksnis vadinamas ektoderma, vidinis – endoderma

Yra žinomi šeši gastruliacijos būdai:
 ingresija – vidun įslįsta pavienės ląstelės
 involiucija – ektodermos įsisukimas į endodermą
 invaginacija (įdubimas) – vegetacinio poliaus ląstelės įdumba, sudarydamos entodermą. Animalinio poliaus ląstelės lieka išorėje ir tampa ektoderma.
 delaminacija (susisluoksniavimas) – sienelės ląstelės dalijasi į du sluoksnius (vidinis – endoderma, išorinis – ektoderma)
 epibolija (apaugimas) – smulkios ląstelės (animalinis polius) intensyviai dalinasi ir iš išorės apauga stambesnes ląsteles (vegetacinis polius). Smulkiosios tampa ektoderma, stambiosios – entoderma. Būdingas kai kurioms kirmėlėms, kai kuriems moliuskams.

Pasibaigus gastruliacijai prasideda organogenezė.

Kategorija:Ląstelė